****

**Р е п у б л и к а С р б и ј а**

**ОСНОВНО ЈАВНО ТУЖИЛАШТВО**

**У ГОРЊЕМ МИЛАНОВЦУ**

**02.10.2025. године**

**ГОРЊИ МИЛАНОВАЦ**

**ЈТ/ЈТ**

**С А О П Ш Т Е Њ Е**

Обавештавамо јавност да је у вези догађаја од 28.09.2025. године који се догодио на свадби у хотелу „Шумадија“ у Горњем Милановац, а по достављеном извештају ПС Горњи Милановац у Основном јавном тужилаштву у Горњем Милановцу формиран предмет КТР број 1035/25, након чега је поступајући јавни тужилац Полицијској станици Горњи Миланова наложио подношење кривичне пријаве против два лица и то против **В. Ђ.** из Горњег Милановца (1976. годиште) због извршења два кривична дела **Напад на лице запослено у здравственој установи из члана 344 в Кривичног законика** извршеног на штету службеног лица – доктора Службе хитне медицинске помоћи Љ. С. из Горњег Милановца (1974. годиште), као и медицинске сестре М. М. из Крагујевца (2001. годиште), те подношење и прекршајне пријаве против наведеног лица у вези догађаја који су претходили нападу на здравствене раднике када је реметио јавни ред и мир у хотелу „Шумадија“ за време свадбеног весеља, те узнемиравао и насилнички се понашао према другим гостима свадбеног весеља.

Истовремено је наложено ПС Горњи Милановац да у вези предметног догађаја поднесу и кривичну пријаву и против **Д. Ђ.** из Горњег Милановца (1980. годиште) због кривичног дела **Насилничко понашање из члана 344. став 1. Кривичног законика** извршено на штету С. С. из Горњег Милановца (1992. годиште) које кривично дело је извршила злостављањем и вршењем насиља према оштећеној, те дрским и безобзирним понашањем према оштећеној С.С, када је и теже реметила јавни ред и мир.

По достављању кривичне пријаве од ПС Горњи Милановац пред Основним јавним тужилаштвом у Горњем Милановцу биће предузете одређене доказне радње и то саслушање осумњичених, испитивање сведока оштећених и сведока догађаја и по потреби судско-медицинско вештачење и информатичко вештачење.

 **Јавни тужилац**

 **Јелена Томовић**